Bøye seg for å ta imot.

Gud står de stolte imot, men de ydmyke får stor nåde står det. Jak 4.6

Vi som mennesker er i vår natur stolte og selvstendige. Vi ønsker helst ikke å bli bestemt over, eller at noen skal fortelle oss noe. Jeg vet ikke hvor mange ganger jeg har sagt og forklart mine barn. Hva var det Pappa sa? Jo, etterhvert må en innrømme at Pappa hadde rett, og at de ikke hadde gjort som Pappa sa.

Sånn kan det være med oss også i forhold til Gud. Guds ord har alltid rett, og forandrer seg ikke. Vi derimot, må bøye oss for å kunne ta imot ordet. Vi vet i vår ånd, at Guds ord er vår rettesnor i alle ting, men det er ikke alltid naturlig å bøye seg.

Det er dette Paulus forklarer i alle sine brever, at om vi vandrer i Ånden skal vi ikke fullføre kjødets gjerninger. Vi må knytte vår ånd sammen med Ordet og DHÅ, slik at vi kan vandre i seier hver dag. Da begynner vi hver dag med å bøye oss for Ordet Jesus, og velger å gå ut til en ny dag i Guds kraft og kjærlighet. 

Men, er det mulig da Trond? Jeg synes det høres litt svevende ut jeg.

Ja, slik er det med alle ting man ikke selv har erfart. Ting blir svevende, uvirkelig, rart og kunstig. Det er fordi man selv ikke har våget? Eller fordi man har hatt troen på Jesus, og tenkt at "dett var dett". Gud ønsker at vi skal leve overnaturlig, men naturlig. Altså, det overnaturlige livet med Gud, skal være vårt naturlige liv. 
Det vil selvsagt være dager som ikke føles åndelige og gode, men nettopp da skal du velge Guds ord og bønn.

Snakk med Jesus som om det var den beste vennen du noen gang hadde hatt. Fordi det er det han er! Våg å bøye deg idag, og du skal  erfare at Gud er mer enn fine ord og andakter.

Ja han er Ånd og kraft, ja selve livet du lever. Ved Jesus, og til Jesus er alle ting skapt. Uten han, er det ingenting som er, av alt som er til!

Våg i dag å tenke annerledes på deg selv, og på livet. La Gud fylle deg med hans tanker og kjærlighet, og bøy deg for å ta imot. 

Amen